
                                           PARLAMENTUL ROMÂNIEI

                                               CAMERA DEPUTAŢILOR

	Comisia juridică, de disciplină și imunități

4c-13/273/2022
	Comisia pentru tehnologia informației și comunicațiilor

4c-19/77/2022


	Comisia pentru apărare, ordine publică și siguranță națională

4c-15/101/2022


PLx nr.185/2022

București, 17 mai 2022
	


BIROUL PERMANENT

AL

CAMEREI DEPUTAŢILOR,
Vă înaintăm, alăturat, Raportul COMUN asupra Proiectului de Lege privind stabilirea cadrului organizatoric în scopul operaționalizării la nivel național a Sistemului de intrare/ieșire și a Sistemului european de informații și de autorizare privind călătoriile, transmis, pentru dezbatere, în fond, în procedură de urgență, Comisiei juridice, de disciplină și imunități Comisiei pentru tehnologia informație și comunicațiilor, și Comisiei pentru apărare, ordine publică și siguranță națională, cu adresa PL-x nr. 185/2022 din 11 aprilie 2022.


Prin conţinutul si obiectul de reglementare, proiectul de lege face parte din categoria legilor organice.
	          PREȘEDINTE, 

Laura – Cătălina Vicol  -  Ciorbă
	PREȘEDINTE,

Pavel Popescu
	    PREȘEDINTE,    

 Ioan – Sabin Sărmaș 

București, 17 mai 2022
PLx nr.185/2022
RAPORT COMUN
asupra Proiectului de Lege privind stabilirea cadrului organizatoric în scopul operaționalizării la nivel național a Sistemului de intrare/ieșire și a Sistemului european de informații și de autorizare privind călătoriile
În temeiul dispoziţiilor art. 95 și 117 alin. (3) din Regulamentul Camerei Deputaţilor, Comisia juridică, de disciplină și imunități, Comisia pentru tehnologia informaţiei şi comunicaţiilor și Comisia pentru apărare, ordine publică și siguranță națională au fost sesizate, spre dezbatere în fond în procedură de urgență, cu Proiectul de Lege privind stabilirea cadrului organizatoric în scopul operaționalizării la nivel național a Sistemului de intrare/ieșire și a Sistemului european de informații și de autorizare privind călătoriile, transmis cu adresa PLx nr. 185/2022 din 11 aprilie 2022.
Camera Deputaților este prima Cameră sesizată, potrivit prevederilor art.75 alin. (1) din Constituția României, republicată.

La întocmirea prezentului raport s-au avut în vedere:

· avizul favorabil, cu observații și propuneri, al Consiliului Legislativ transmis cu nr.231/10.03.2022;

· avizul favorabil al Comisiei pentru drepturile omului, culte și problemele minorităților naționale transmis cu nr. 4c-6/243/28.04.2022; 
· avizul favorabil al Comisiei pentru administrație publică și amenajarea teritoriului transmis cu nr. 4c-7/220/19.04.2022;

· avizul favorabil al Comisiei pentru muncă și protecție socială transmis cu nr. 4c-9/283/27.04.2022;
· avizul favorabil al Comisiei pentru buget, finanțe și bănci transmis cu nr. 4c-2/437/28.04.2022.
· avizul favorabil al Comisiei pentru politică externă, transmis cu nr. 4c-16/19 din 4 mai 2022.
Proiectul de lege are ca obiect de reglementare stabilirea cadrului organizatoric în scopul operaţionalizării la nivel naţional a Sistemului de intrare/ieşire şi a Sistemului european de informaţii şi de autorizare privind călătoriile. Proiectul stabileşte cadrul organizatoric în scopul operaţionalizării la nivel naţional a Sistemului de intrare/ieşire şi a Sistemului european de informaţii şi de autorizare privind călătoriile, asigurând astfel aplicarea în România a Regulamentului (UE) 2017/2226 de instituire a Sistemului de intrare/ieşire EES (Regulamentul Entry/Exit) şi a Regulamentului (UE) 2018/1240 de instituire a Sistemului european de informaţii şi de autorizare privind călătoriile (ETIAS) (Regulamentul ETIAS). În acest sens, desemnarea punctelor centrale de acces se va face la nivelul Inspectoratului General al Poliţiei de Frontieră, iar adaptarea şi dezvoltarea infrastructurii naţionale de frontieră sunt stabilite în responsabilitatea Ministerului Afacerilor Interne (prin Direcţia Generală pentru Comunicaţii şi Tehnologia Informaţiei şi Poliţia de Frontieră Română). Proiectul de lege stabileşte, totodată, autorităţilor drept de consultare a datelor în sistemul central EES şi a celor cu drept de acces la sistemul ETIAS, precum şi o serie de aspecte legate de protecţia datelor cu caracter personal şi mecanismul de contestare a prelucrărilor apreciate de acestea ca fiind nelegale.
În conformitate cu prevederile art.62 și 64 din Regulamentul Camerei Deputaților, republicat, membrii Comisiilor au dezbătut proiectul de lege în ședințe separate.

Membrii Comisiei pentru tehnologia informației și comunicațiilor au dezbătut proiectul de lege în ședința, din data de 4 mai 2022. La ședință au fost prezenți 17 deputați din totalul 19 membrii.
În urma dezbaterilor membrii Comisiei pentru tehnologia informaţiei şi comunicaţiilor au hotărât, cu unanimitate de voturi, să propună plenului Camerei Deputaților, adoptarea proiectului de Lege privind stabilirea cadrului organizatoric în scopul operaționalizării la nivel național a Sistemului de intrare/ieșire și a Sistemului european de informații și de autorizare privind călătoriile.

Membrii Comisiei pentru apărare, ordine publică și siguranță națională au examinat proiectul de lege în ședința din 10 mai 2022.

În urma examinării proiectului de lege și a opiniilor exprimate, membrii Comisiei au  hotărât cu unanimitate de voturi, adoptarea proiectului de Lege privind stabilirea cadrului organizatoric în scopul operaţionalizării la nivel naţional a Sistemului de intrare/ieşire şi a Sistemului european de informaţii şi de autorizare privind călătoriile, în forma prezentată.

Membrii Comisiei juridice, de disciplină și imunități au dezbătut proiectul de lege în ședința din 17 mai 2022.
La dezbateri membrii comisiei au fost prezenți conform listei de prezență.

În urma examinării proiectului de lege și a opiniilor exprimate, membrii Comisiei au  hotărât cu unanimitate de voturi, adoptarea proiectului de Lege privind stabilirea cadrului organizatoric în scopul operaţionalizării la nivel naţional a Sistemului de intrare/ieşire şi a Sistemului european de informaţii şi de autorizare privind călătoriile, în forma prezentată.

În urma dezbaterilor, membrii Comisiei juridice, de disciplină și imunități, membrii Comisiei pentru tehnologia informației și comunicațiilor și membrii Comisiei pentru apărare, ordine publică și siguranță națională au hotărât cu unanimitate de voturi să supună plenului Camerei Deputaților adoptarea Proiectului de Lege privind stabilirea cadrului organizatoric în scopul operaționalizării la nivel național a Sistemului de intrare/ieșire și a Sistemului european de informații și de autorizare privind călătoriile, în forma prezentată..

În raport cu obiectul şi conţinutul său, proiectul de lege face parte din categoria legilor organice.
	          PREȘEDINTE, 

Laura – Cătălina Vicol  -  Ciorbă
	PREȘEDINTE,

Pavel Popescu
	    PREȘEDINTE,    

 Ioan – Sabin Sărmaș 


	          SECRETAR, 

   Ladányi László-Zsolt


	 SECRETAR, 

Dumitru Rujan
	             SECRETAR,

      Radu – Dinel Miruță




        Consilier parlamentar, Paul Șerban                                       Consilier parlamentar, Luminița Oprea                         Consilier parlamentar, Mihaela Astafei

